OGASUN ETA FINANTZAKO SAILBURUAK (Gatzagaetxebarria Bastida) (EAJ, 2016-04-08):
Eskerrik asko, legebiltzar buru anderea. Eskerrik asko, Pinedo anderea.
Jaurlaritzak, dakizun moduan, informazio zuzena bidali du Ganbarara, urtean zehar egiten dugun kudeaketarena.
Badakizu pasaden urteko urriko Herri Dirubideen Kontseiluan aurreikuspenetan ikusten zen bete ez genukeela gure aurreikuspena, hasierakoa, eta horrek arrazoi batzuek dauzka.
Alde batetik, egoitzadunen ez direnen errentak aldaketa handi bat eduki du, eta da konexio puntuaren aldaketa batek eragin duela konpentsazio garrantzitsu batzuek egitea lurralde historiko batek Estatuko Administrazio Orokorrari.
Beste aldetik, Balio Erantsiaren Zergaren muinaren zer egon den. Kontutan eduki behar duzu Balio Erantsiaren Zergan itzulketak egin direla 2015eko hasieran zehar, legeak esaten duen bezala, hil hori amaitu baino lehen.
Bestetik, kontutan eduki behar dugu ere urte horretan nolako aldaketak egon diren; batzuen zergako atxikipenetan aldaketak egon dira urtean zehar, ohizko araudia denetik, eta hori guk aplikatu behar dugu berdin. Atxikipenak murrizterakoan horrek eragina dauka ere urtean zehar gertatzen den diru-bilketarekin.
Gero, Balio Erantsiaren Zergan ere ikusten duguna da nolako eragina eduki duen energiaren merkatuan gertatu izan den gorabeherak, behintzat errekinen prezioetan, handia eduki du. Eta Balio Erantsiaren Zergaren diru-bilketa, esparru horretatik datorrena eta eragin handia daukala gure Erkidego Autonomoan, enpresa energetikoen ildotik, eragina eduki du.
Horiek, adierazgarri edo adierazle eta ezaugarri diren puntuak, kontutan eduki behar ditugu. Hori hor daukagu.
Beste aldetik, ikusi izan dugu Errenta Fisikoen Zergak nola funtzionatzen duen. Horrek ondo funtzionatu du. Balio Erantsiaren Zergak eduki du hutsune horiek. Beste aldetik ikusi behar dugu zerga berezietan ere igoera egon dela. Zerga berezietarako, baita elektrizitatean, baita errekinen zergan, igoera egon da. Kontsumoak hor funtzionatu du. Kontsumoak, orokorrean ere, funtzionatu du Balio Erantsiaren Zergan.
Gertatzen dena da, merkatu, energetiko merkatuetan, hori gertatzen dela. Eta hori frogatuta dago, orokorrean gertatu da, Estatu osoan.
Begiratuta esaten duzun 2016. urtean, bigarren hilabetean goaz, kontutan eduki behar dugu, bigarren hilabetean zehar, orain diru bilketaren kontuan hartuta daukaguna da, ohizkoak hilekoetan izaten diren diru bilketako datuak, hau da, atxikipenak, pertsona fisikoetan, zerga berezitako, guk hileko ordainketak eta hilero egiten diren ordainketak ere Balio Erantsiaren Zergan.
Baina Balio Erantsiaren Zergan oraindik kontzeptu asko faltatzen dira. Adibidez, egokitzapen kontzeptuan, kontsumo orokorra Estatuan, parte hartzea daukaguna, kontzeptu inportantea da, hori ez da gertatzen. Lau hilabete pasa ondoren, ez da gertatzen hori, diru bilketa hori.
Bestea, kanpo harremanetan, esportazioetan dago gure Balio Erantsiaren Zergako partaidetza, Balio Erantsiaren Zergan egokitzapena. Gutxienez lau hilabete pasa behar dira hor diru sarrerak edukitzeko.
Hiru, Baltzuen Zerga. Baltzuen Zergan kontuan eduki behar dugu ohizko enpresetan kenketa handiak uztailean zehar egiten dira, aitormenak eta kitapenak enpresaren aldetik.
Hiru zatitako ordainketak egiten direnean enpresa handietan, apirilera arte ez dira hasten eta urtean zehar hiru dira. Hau da, hainbat elementu daude diru-bilketan, otsailean oraindik ez daukaguna. Zuk hori, Pinedo andrea, ondo esan duzu. Adierazle guzti horiek kontuan eduki behar dugu.
Ikusi duzu, zelan dagon diru bilketa orain dela urte bi eta zelan dagon diru bilketa orain dela urtebete eta otsailean, ikusi duzu. Eta zer emaitzak egon ziren.
Hazkundea orain dela urtebete badakizu zenbat zen otsailean? 7,5. Non geratu ginen? 2,4an. Zelan geuden orain dela bi urte, 2015ean? Hazkundea otsailean zen 0,8. Non geratu zen diru-bilketa orokorra urtekoa? 4,8an.
Horregatik zeuk ere ondo esan duzu, bat nator, ez da adierazlea bi hilabetetan gertatu dena. Orduan, elementu hori kontuan eduki behar duzu.
Gero, aipatu duzu zure hitzaldian ere, aurrekontuari buruzko egonkortasunari eta jasangarritasunari buruzko, beno, zure alderdiaren iritzi politikoa. Ezagutzen dugu, sarritan eztabaidatu dugu horretaz. Ez noa sartzera aurrekontuen eztabaidan berriro.
Ikusten dugu beno ba, iritzia zuena zein den eta osotasunezko emendakina hor egon zen aurrekontuetan eta erantzuntzat ematen dut gure alderdiak eta Gobernu honek, nire agerraldian eta gure talde parlamentarioko bozeramaileak, Gorospek eta Egibar jaunak emandako erantzuna.
Badakigu zein izan den ibilbidea gai horretaz, eta instituzio ezberdinak kolore ezberdinetakoak agintzen egon diren lekuetan ere, zelan bete izan duten politika hori. Orduan, ez noa sakontzera, zeren horretaz asko eztabaidatu dugu egonkortasunari buruz, behintzat kudeaketa finantzario eta ekonomikoan.
Eta Gobernu honek dauka konpromiso bat Ganbararekin, eta da gardentasuna eta zintzotasuna. Guk informazio guztia bidalita daukagu Ganbarara, 2016. urteko kudeaketarena, 2015eko kudeaketarena, kitapen probisionala edo aldi baterako eginda daukaguna.
Hor daukazue jaun-andreok dena, ez daukagu ezer ezkutatu. Hori da gure beharra, zuen menpe eman eta zuek onartutako legeei eta, kasu honetan, aurrekontuen legeei, horren jarraipena eta horren zuriketa eman. Eta hori da egiten ari garena.
Orduan, elementu guzti horiek esan dituzunak, kudeaketarenak, aurrekontu egonkortasuna eta finantzen jasangarritasuna, eta nola funtzionatu duen gure zerga sistemak eta zein epetan gauden, 2015, 2016. urtean, elementu horiek guztiok kontutan eduki behar dugu bakarrik bigarren hilabetean gaudela.
Eskerrik asko.